stanford-oval/wikipedia huggingface dataset:
או תאנט
תפקודו בימים שקדמו למלחמת ששת הימים

תאנט ספג ביקורת בשל תפקודו במהלך המשבר שקדם למלחמת ששת הימים. ב-15 במאי 1967 החל גמאל עבד אל נאצר להזרים כוחות צבא לתוך חצי האי סיני. מאז שנת 1957, עת נסוגו כוחות צה"ל אשר כבשו את סיני במהלך מבצע קדש היה כוח או"ם מוצב בחצי האי, במסגרת הסדרים שנועדו להבטיח את שלומה של ישראל. כ-3,400 חיילי או"ם היו פרוסים לאורך הגבול ובמצרי טיראן. כוח זה שימש כחיץ בין כוחות מצרים וכוחות ישראל, וסייע בהבטחת חופש השיט במצרי טיראן.
ב-16 במאי 1967 נמסר למפקד כוח החירום של האומות המאוחדות בסיני, גנרל הודי בשם ריקיה, מכתב מטעם רמטכ"ל הצבא המצרי, בו הוא נדרש לפנות את כוחותיו מרצועת הקרקע בה החזיקו בסיני (אם כי לא נדרש סילוקו של הכוח אשר חלש על מצרי טיראן). מפקד הכוחות לא יכול היה לפעול על דעת עצמו, והעלה את העניין להחלטתו של או תאנט. תאנט, אשר נודע כפורמליסט, החליט כי הדרישה היא בלתי חוקית, וכי על מצרים להחליט בין שמירת המצב הקיים, ובין פינוי כלל כוחות האו"ם מסיני.
תאנט זימן את שגריר מצרים לאו"ם, מוחמד אל קוני, ומסר לו את עמדתו, כי על מצרים לבחור האם תישאר הפריסה הנוכחית של כוחות האו"ם בסיני, או שתאנט יורה נסיגה לכלל הכוחות. ב-18 במאי העביר נאצר לתאנט איגרת בה נדרש תאנט להורות על יציאת כל כוחות האו"ם מסיני ומרצועת עזה. לאחר התייעצות עם שגרירי המדינות שחייליהן השתתפו בכוח הרב לאומי בסיני, החליט או תאנט להסיג את כוחות האו"ם מסיני. החלטה זו נבעה מעמדת הודו ויוגוסלביה, שיחד עם מצרים הנהיגו את המדינות הבלתי-מזדהות, הגוש הפוליטי אליו היה שייך תאנט, כי יש לכבד את דרישתה של מצרים. עמדה זו כמעט והעמידה את תאנט בפני עובדה מוגמרת, והגבילה מאוד את יכולת התמרון שלו.
יציאת כוחות האו"ם מסיני לוותה בהשתלטות מצרית על העמדות שהחזיקו כוחות אלו, ובסגירתם של מצרי טיראן, דבר שהיווה סכנה קיומית למדינת ישראל, והיווה את העילה המיידית ליציאה למלחמת ששת הימים.
במאמץ אחרון למנוע את המלחמה, טס או תאנט לקהיר לאחר סגירת המצרים, ואף נפגש עם נאצר, אך לשווא. הנשיא המצרי הציע שורה של פתרונות, אך אף אחד מהם לא כלל את החזרת חופש השיט במצרים ואת השבת כוח האו"ם לעמדותיו. ניסיונות תיווך של נשיא צרפת, שארל דה גול וכן של ארצות הברית ובריטניה נכשלו אף הם. ב-5 ביוני 1967 פרצה מלחמת ששת הימים.
מותו של תאנט ומורשתו

תאנט מת מסרטן הריאה בניו יורק בשנת 1974. בתקופה זו נשלטה בורמה על ידי כת צבאית אשר סירבה לכבד את זכרו, וזאת בשל קשריו עם ממשלתו הדמוקרטית של או נו. עמדה זו הובילה בבורמה להפגנות רחוב, אשר דוכאו באלימות.
תאנט קבור לרגלי פגודת שוודגון ביאנגון.
האי בלמונט בניו יורק, המצוי ליד מטה האומות המאוחדות, נקרא באופן בלתי רשמי "אי או תאנט" והוקדש לזכרו ולמורשתו של המזכיר המנוח. על שמו מחולק פרס או תאנט לשלום.
תאנט היה נשוי לדאו תיין (1900–1989). לתאנט בת אחת. נכדו, תאנט מינט או, הוא היסטוריון וחבר בכיר במחלקה לעניינים פוליטיים של האומות המאוחדות.
אוסטשיקי דולנה

| --- | --- |
סמל אוסטשיקי דולנהסמל אוסטשיקי דולנה

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  ביישצ'די
 תאריך ייסוד:  1509 
 שטח:  16.79 קמ"ר
 גובה:  480 מטרים
 אוכלוסייה:  ‏
  ‑ בעיירה:  8,717 (31 במרץ 2021)
 קואורדינטות:  49°26′00″N 22°36′00″E﻿ / ﻿49.433333333333°N 22.6°E﻿ / 49.433333333333; 22.6 
 אזור זמן:  UTC +2
 www.ustrzyki-dolne.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאוסטשיקי דולנה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאוסטשיקי דולנה(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהאוסטשיקי דולנה(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהאוסטשיקי דולנה  he tabBackground:;tabBorder:#aaa;defaultTab:0;
 
אוסטשיקי דולנה (בפולנית: Ustrzyki Dolne; ביידיש: איסטריק דולנה) היא עיירה במחוז פודקרפצקיה שבפולין, בה שכנה עד השואה קהילה יהודית גדולה.
תולדות היישוב

היישוב נוסד במאה ה-15, ובשנת 1727 קיבל זכויות עירוניות. בשנת 1772 נעשה לחלק מממלכת הבסבורג. העיירה המודרנית התפתחה בשלהי המאה ה-19, עם חיבור היישוב למסילת הרכבת המוליכה מלבוב לבודפשט ומקרקוב לסטניסלבוב, וכן הוקם בה בית זיקוק, לאחר מציאת נפט בסביבתה. בשבועות הראשונים למלחמת העולם הראשונה נכבשה העיירה בידי הרוסים, ובמאי 1915 נכבשה על ידי צבא אוסטרו-הונגריה. בחורף 1919-1918 ניטשו בסביבות העיירה קרבות כבדים בין יחידות צבא הרפובליקה האוקראינית המערבית ובין הצבא הפולני. בזמן המלחמה נגרם הרס ניכר לעיירה, ובתים רבים הועלו באש.
יהודי אוסטשיקי דולנה

היהודים היו מראשוני המייסדים-המתיישבים בעיירה המודרנית, ועד מלחמת העולם הראשונה היוו כ-60% מתושביה. בראשית המאה ה-19 הרב שמואל זיינוול בראוור, חסיד של החוזה מלובלין, היה לרב הראשון של העיירה, ואחריו באו בנו ונכדו. מסוף המאה ה-19 שימשו היהודים כפועלים שכירים במנסרה ובבית הזיקוק שבעיירה, וכן עסקו ברוכלות ובמלאכה. בתחילת המאה ה-20 נבחר לכהן כרב העיירה הרב יוסף בר יצחק-משולם-זלמן ריינמאן. רוב יהודי העיירה היו חסידים.
בזמן הכיבוש הרוסי בימי מלחמת העולם הראשונה נמלטו מהעיירה רוב יהודיה, ואלו שבו אליה רק עם שחרורה. בשנים 1919-1918 נפגעו יהודי העיירה מהתעמרות חיילי הצבא הכחול, ובשנים שלאחר מכן, עזבו יהודים רבים את העיירה, ובהם כ-150 לארץ ישראל. בין שתי מלחמות העולם כיהנו כרבני העיר הרב אברהם ריינמאן והרב שלום לייטר (שניהם נספו בשואה). בעיירה נתקיימו שני בתי כנסת, בתי מדרש, וישב בה האדמו"ר יוסף מושקוביץ, מצאצאי הרב מאיר מפרמישלאן. בראש מועצת העיירה עמד משה פרנקל.
חוג ציוני ראשון הוקם בעיירה בשנת 1902, ובשנת 1908 הוקם בה סניף פועלי ציון. לאחר מלחמת העולם הראשונה התרחבה הפעילות הציונית בעיירה, והוקמה בה סניפים של ארגונים שונים, ושל תנועות נוער, ובהן השומר הצעיר, גורדוניה, הנוער הציוני ובית"ר. בשנת 1922 הוקם בעיירה בית ספר מרשת בית יעקב. בסוף שנות השלושים סבלו יהודי העיירה מגילויי אנטישמיות, ובמספר מקרים הוכו יהודים ונופצו שמשות בתי יהודים.
בין מלחמות העולם נמנו בעיירה 1,768 יהודים, למעלה ממחצית מסך תושביה.
ערים תאומות

אוקראינה סמביר, אוקראינה
סלובקיה גירלטובצה, סלובקיה
הונגריה זמארדי (אנ'), הונגריה
או קלייר

| --- | --- |

 מדינה:  ארצות הברית ארצות הברית
 מדינה:  ויסקונסין ויסקונסין
 שטח:  89.579141 קמ"ר
 גובה:  240 מטרים
 אוכלוסייה:  ‏
  ‑ בעיר:  69,421 (1 באפריל 2020)
 קואורדינטות:  44°48′53″N 91°29′34″W﻿ / ﻿44.814722222222°N 91.492777777778°W﻿ / 44.814722222222; -91.492777777778 
 http://www.eauclairewi.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה או קלייר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה או קלייר(למפת ויסקונסין רגילה) מדיסון מילווקי גרין ביי קנושה אפלטון אושקוש לה קרוס ווסו סופיריור מינסוטה איווה אילינוי ימת מישיגן  מישיגן ימת סופיריוראו קלייר(למפת ויסקונסין מוגדלת) מדיסון מילווקי גרין ביי קנושה אפלטון אושקוש לה קרוס ווסו סופיריור מינסוטה איווה אילינוי ימת מישיגן  מישיגן ימת סופיריוראו קלייר  he tabBackground:;tabBorder:#aaa;defaultTab:0;
 
או קלייר (בצרפתית: Eau Claire, בתרגום לעברית: "מים צלולים") היא העיר השמינית בגודלה בוויסקונסין שבארצות הברית עם כ-69,421 תושבים (נכון ל-2020). העיר ממוקמת כ-90 מיל (145 קילומטרים) מזרחית למיניאפוליס וסיינט פול שבמינסוטה. שטח העיר הוא כ-88.42 קילומטרים רבועים, והיא נחשבת למרכז מסחרי ועסקי אזורי.
היסטוריה

אזור או קלייר היה מיושב במשך אלפי שנים על ידי אינדיאנים. האירופאים הראשונים עברו באזור בסוף המאה ה-17, והחלו לסחור עם האינדיאנים המקומיים.
המתיישבים האירופאים-אמריקאים הראשונים התיישבו באזור ב-1845, והעיירה עצמה התאגדה ב-1872. תעשיית העץ תרמה לצמיחתה המוקדמת של העיר ולתיעושה. תעשיית העצים באו קלייר דעכה בתחילת המאה ה-20, מה שגרם לגיוון הכלכלה המקומית. או קלייר הפכה לעיר אוניברסיטאית עם פתיחתה של אוניברסיטת ויסקונסין–או קלייר ב-1916.
דמוגרפיה

ההכנסה החציונית לנפש באו קלייר היא 31,510 דולר לנפש, לעומת 59,705 דולר למשק בית, ו-82,851 דולר למשפחה. ההכנסה החציונית לגברים היא $48,978 לעומת $39,147 לנשים. כ-4.9% מהמשפחות ו-15.5% מהאוכלוסייה היו מתחת לקו העוני, כולל 11.4% מאלו מתחת לגיל 18 ו-6.7% מבני 65 ומעלה. מבין התושבים שבגיל 25 ומעלה, 95.5% הם בוגרי תיכון ו-33.9% הם בעלי תואר ראשון או יותר.
או קלייר היא בעלת הצמיחה המהירה ביותר בוויסקונסין לאחר מדיסון, עם גידול של 5.4% באוכלוסייה בשנים 2010–2020.
| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1870 | 2,293 |  | — |
| 1880 | 10,119 |  | 341.3% |
| 1890 | 17,415 |  | 72.1% |
| 1900 | 17,517 |  | 0.6% |
| 1910 | 18,310 |  | 4.5% |
| 1920 | 20,906 |  | 14.2% |
| 1930 | 26,287 |  | 25.7% |
| 1940 | 30,745 |  | 17.0% |
| 1950 | 36,058 |  | 17.3% |
| 1960 | 37,987 |  | 5.3% |
| 1970 | 44,619 |  | 17.5% |
| 1980 | 51,509 |  | 15.4% |
| 1990 | 56,856 |  | 10.4% |
| 2000 | 61,704 |  | 8.5% |
| 2010 | 65,883 |  | 6.8% |
| 2020 | 69,421 |  | 5.4% |
לפי מפקד האוכלוסין מ-2020 מתגוררים באו קלייר כ-69,421 תושבים. מספר זה כולל גם 147 אסירים בוגרים ו-3,556 סטודנטים. צפיפות האוכלוסין היא 815 נפש לקילומטר רבוע בממוצע. ההרכב הגזעי של העיר הוא:
85.9% לבנים
5.7% אסייתים
1.5% אפרו אמריקאים
0.6% אינדיאנים
0.1% ילידי האוקיינוס השקט
1.1% מגזעים אחרים
5.1% משני גזעים או יותר
3.3% היספנים או לטינים מכל גזע
פוליטיקה וממשל

מועצת העיר היא אינה מפלגתית ומורכבת מ-11 נציגים. חמישה נציגים נבחרים במחוזות בחירה בשנים אי-זוגיות, ואילו חמישה נציגים נבחרים על ידי כלל התושבים בשנים זוגיות. ראש העיר נבחר על ידי כלל התושבים בשנים אי-זוגיות.
או קלייר מיוצגת על ידי רון קינד הדמוקרטי בבית הנבחרים של ארצות הברית, ועל ידי רון ג'ונסון הרפובליקני ותמי בולדווין דמוקרטי בסנאט של ארצות הברית.
בכל מערכות הבחירות לנשיאות ארצות הברית משנת 2000 המועמדים הדמוקרטיים ניצחו ברוב של לפחות 52%.
הערות שוליים

↑  "Menards Corporate Careers". Menards. נבדק ב-7 ינו' 2022. {{cite web}}:  (עזרה)
↑  "History and General Information | City of Eau Claire, Wisconsin". www.eauclairewi.gov. נבדק ב-2019-11-19.
↑  "Eau Claire, Wisconsin - A Brief History". Wisconsin Historical Society. 27 ביולי 2012. נבדק ב-7 ינו' 2022. {{cite web}}:  (עזרה)
↑  "Selected Economic Characteristics, 2020 American Community Survey: Eau Claire city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}:  (עזרה)
↑  "Selected Social Characteristics, 2020 American Community Survey: Eau Claire city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}:  (עזרה)
↑  "Census: E.C. Growing Faster Than Most Big Wisco Cities". VolumeOne. נבדק ב-7 ינו' 2022. {{cite web}}:  (עזרה)
↑  "2020 Decennial Census: Eau Claire city, Wisconsin". data.census.gov. U.S. Census Bureau. נבדק ב-13 ביולי 2022. {{cite web}}:  (עזרה)
↑  "Group Quarters Population, 2020 Census: Eau Claire city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}:  (עזרה)
↑  "Eau Claire City Government". Ecpubliclibrary.info. אורכב מ-המקור ב-29 בספטמבר 2010. נבדק ב-8 בספטמבר 2010. {{cite web}}:  (עזרה)
| --- | --- |
בקרת זהויות :  NLI: 987007552527505171  GND: 4226352-9  LCCN: n79117868  MusicBrainz: 523fa8c2-7ccc-4a31-98a8-98d80e42a0c4  NARA: 10045524  VIAF: 145406635   WorldCat (עם VIAF): 145406635 
הרובע ההיסטורי בעיר
בית העירייה, הממוקם במרשם הלאומי של מקומות היסטוריים.
בית הכנסת הקונסרטיבי טמפל שלום באו קלייר
Wild Honey Pie

| --- | --- |

לייבל של סינגל מוונצואלה שיצא ב-1972 עם "Ob-La-Di, Ob-La-Da" כאיי סייד
 שיר בביצוע הביטלס
 מתוך האלבום The Beatles
 יצא לאור:  22 בנובמבר 1968
 תאריך הקלטה:  20 באוגוסט 1968
 מקום הקלטה:  אולפני EMI, לונדון
 סוגה:  פופ ניסיוני, לואו-פיי, פולק פסיכדלי
 שפה:  אנגלית 
 אורך:  0:52
 חברת תקליטים:  אפל רקורדס
 כתיבה:  לנון-מקרטני
 לחן:  לנון ומקרטני 
 הפקה:  ג'ורג' מרטין
 
"Wild Honey Pie" הוא שיר קצר של להקת הרוק הבריטית הביטלס מאלבומם הכפול The Beatles (הידוע גם כ"האלבום הלבן") משנת 1968. השיר נכתב על ידי פול מקרטני והקרדיט ניתן ללנון-מקרטני. אורכו פחות מדקה, השיר מורכב בעיקר מכך ששם השיר מוזמרת שוב ושוב ובוצעה על ידי מקרטני ללא השתתפותם של שאר חברי הביטלס. השיר נתפס לעיתים קרובות כשיר מילוי ונחשב בדרך כלל כחסר חשיבות ובלתי נשכח בשל אופיו הניסיוני. השיר נחשב לאחד השירים הקצרים ביותר של הלהקה יחד עם "Her Majesty"‏ ו-"Dig It". מקרטני ניגן על הגיטרה האקוסטית, התופים ושר שירה מובילה.
רקע

מקרטני הוא היחיד שמבצע בהקלטה. באותה תקופה, ג'ון לנון ורינגו סטאר עבדו על שירים אחרים של האלבום הלבן, וג'ורג' האריסון היה בחופשה ביוון.
מקרטני אמר על השיר הזה: ”היינו במצב ניסויי, ולכן אמרתי, 'אני יכול פשוט לעשות משהו?' התחלתי עם הגיטרה ועשיתי ניסוי רב תכליתי בחדר הבקרה או אולי בחדר הקטן הסמוך, זה היה ביתי מאוד, זו לא הייתה הפקה גדולה בכלל, רק עשיתי את הקטע הזה והכפלתי את ההרמוניה, ובניתי את זה עם הרבה רטט על המיתרים של הגיטרה, ממש משכתי את החוטים בצורה מטורפת, ומכאן 'Wild Honey Pie', אשר היה אזכור לשיר אחר שכתבתי שנקרא 'Honey Pie'”. לדברי מקרטני, השיר כמעט ולא נכלל באלבום הלבן, אבל אשתו של ג'ורג' האריסון, פאטי בויד, "חיבבה אותו מאוד ולכן החלטנו להשאיר אותו באלבום".
הצלחה

נכון לאפריל 2020, מונה ההשמעות של הקליפ ברשת הזרמת המדיה ספוטיפיי עומד על כ-10 מיליון.
משתתפים

פול מקרטני - שירה וקולות רקע, גיטרה אקוסטית, תוף בס, כלי הקשה
הערות שוליים

↑  Wild Honey Pie - Remastered 2009, נבדק ב-2020-04-03
| --- | --- |
בקרת זהויות :  MusicBrainz work: 572dea95-5f0e-3fcd-80f7-592bc9dbf310
אווליה צ'לבי

| --- | --- |
 לידה:  25 במרץ 1611 איסטנבול
 פטירה:  1682 (בגיל 70 בערך) קהיר, האימפריה העות'מאנית 
 לאום:  טורקי ממוצא אבחזי או אבזי
 תקופת הפעילות:  1642–1682 (כ־40 שנה)
 מספר מסעות:  מספר רב
 אזורים שחקר:  סייר ברחבי האימפריה העות'מאנית והמדינות השכנות לאורך תקופה של 40 שנה.
 מידע על חייו
 
"ספר המסעות" מאת אווליה צ'לבי
אווליה צ'לבי (בטורקית עות'מאנית: اوليا چلبي, בטורקית מודרנית: Evliya Çelebi‏; 25 במרץ 1611 – 1682), הידוע גם בשם דרויש מהמד זילי הוא הנוסע העות'מאני המפורסם ביותר. סייר ברחבי האימפריה העות'מאנית והמדינות השכנות לאורך תקופה של 40 שנה.
קורות חייו ופועלו

אווליה צ'לבי נולד באיסטנבול כבנו של עבד אבחזי (או אולי אבזי), אשר היה צורף בחצר הסולטאן. קיבל בילדותו חינוך מעולה ויש המשערים כי השתייך לטריקה (אנ') הצופית גולשני (Gülşenî), זאת בהתבסס על הידע המעמיק שהפגין בהכרת משכנם בקהיר וכתובת שייחס לעצמו ובה נכתב "אווליה הגולשני" (Evliya-yı Gülşenî).
בשנת 1640, לאחר שסייר באיסטנבול וכתב את רשמיו על בנייניה, שווקיה, מנהגיה ואורחות חייה, החל אוויליה צ'לבי במסעו הראשון מחוץ לעיר. אוסף הרשומות אשר כתב במסעיו, מקובץ לכדי 10 כרכים ונקרא "סיאחת נאמה" (Seyâhatnâme, سياحت نامه, ספר המסעות). על אף שתאורי אווליה צ'לבי מוגזמים בדרך כלל, מהווה הספר מקור בעל ערך רב להכרת אורחות החיים והתרבות של האימפריה במאה ה-17. אווליה צ'לבי ביקר בארץ ישראל פעמיים – ב-1649 וב-1670–1671. פרקי כתביו הנוגעים לארץ ישראל תורגמו מטורקית לאנגלית ופורסמו בהמשכים ברבעון מחלקת העתיקות המנדטורית. הפרקים המתורגמים קובצו וראו אור בירושלים ב-1942 (בכותר "Evliya Tshelebi's travels in Palestine"), וב-1980 פורסמה מהדורה בהוצאת אריאל (בכותר "ארץ ישראל במאה השבע-עשרה בתאורו של אבליה צ'לבי") ובה קטעים נבחרים מתורגמים לעברית.
הכרך הראשון של כתבי אווליה צ'לבי עוסק אך ורק באיסטנבול והאחרון בקהיר. עבודתו בעלת ערך בל יתואר בכל הקשור לתרבות הטורקית והארצות בהן הוא סייר. אולם, יש להתייחס בספקנות לתאוריו. כפי שניתן להיווכח, מגזים אווליה צ'לבי לפעמים בתיאוריו ורושם עובדות אשר אין להן בסיס. לדוגמה, בסיוריו בצפת, מעיד אווליה צ'לבי כי גרים בה בין 70,000 ל-80,000 יהודים, זאת בתקופה שבכל ארץ ישראל גרו פחות מ-10,000 יהודים. חלק מהחוקרים מייחסים את הגזמותיו לחוש ההומור שלו.
אווליה צ'לבי ידוע גם כמי שאסף דוגמאות לשוניות מכל אזור שסייר בו. בספרו מקובצים כ-30 ניבים טורקיים וכ-30 שפות אחרות. אווליה עמד על הקשר שבין מספר מילים בגרמנית ופרסית, אולם הוא לא ייחס זאת לשייכותם למשפחת הלשונות ההודו-אירופיות. רשימותיו על השפה הכורדית בצפון אנטוליה זוכות להערכה רבה בקרב בלשנים. ספרו כולל גם תעתיקים ראשוניים של שפות קווקזיות, ניבים של טסקונית (Tsakonian) וגם השריד היחיד בכתב של אוביחית מחוץ לספרות הבלשנית.
אווליה צ'לבי מת זמן מה לאחר שנת 1682. לא ידוע אם היה זה באיסטנבול או בקהיר.
מספריו

אבליה צ'לבי, ארץ ישראל במאה השבע-עשרה בתאורו של אבליה צ'לבי, הפקה מחודשת של תרגום לאנגלית מהמקור בטורקית עות'מאנית (על ידי סטפאן חנא סטפאן ממחלקת העתיקות המנדטורית בשיתוף עם ליאו אריה מאיר), כולל הקדמה ולקט קטעים מתורגמים לעברית בעריכת אלי שילר, הוצאת אריאל, 1980.
אדולף, נסיך הוהנלוהה-אינגלפינגן

אדולף קרל פרידריך לודוויג פרינץ (29 בינואר 1797 - 24 באפריל 1873) היה אציל, חייל ופוליטקאי פרוסי. הוא כיהן לזמן קצר כראש ממשלת פרוסיה ב-1862, הוא הוחלף על ידי אוטו פון ביסמרק.
חיים אישיים

ב-19 באפריל 1819, הוא נישא לנסיכה לואיז מהוהנלוה-לנגנבורג (1799–1881), בתו של הנסיך קרל לודוויג מהוהנלוה-לנגנבורג ואמליה הנרייטה, רוזנת זולמס-בארות. נולדו להם 4 ילדים.
אורי קובו

| --- | --- |

 לידה:  24 באפריל 1997 (בן 27) ירושלים 
 הישג בולט:  מקום 4 באליפות אירופה עד גיל 16 ב־2013, סגן אלוף ישראל עד גיל 20
 הדרגה הגבוהה ביותר:  רב־אמן
 מד כושר מרבי:  2559 (מאי 2023)
 מד כושר נוכחי:  2525 (אוקטובר 2024)
 מדינה:  ישראל
 
אוֹרי קוֹבּוֹ (נולד ב־24 באפריל 1997) הוא שחמטאי ישראלי בדרגת רב־אמן. מצעירי רבי־האמנים בישראל והירושלמי הראשון שהשיג דרגה זו. לשעבר סגן אלוף ישראל עד גיל 20. מאמן שחמט.
נכון לאוקטובר 2024, מדורג במקום ה-15 בישראל לפי מד כושר.
ביוגרפיה

אורי קובו הוא בנם של גיל וליאורה קובו. יש לו שני אחים.
הוא משחק בליגה הלאומית בשורות מועדון הפועל באר שבע.
קובו יליד ירושלים והוא בוגר התיכון ליד האוניברסיטה.
קובו מאמן את חברת נבחרת ישראל לנשים, דנה כוכבי.
הישגים בולטים

2011 - זכה בסגנות אליפות מועדון השחמט הירושלמי, ירושחמט, לאחר שצבר 7.5 נקודות מ-9 אפשריות.
2012 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 7 נקודות מ-9 אפשריות.
2013 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 8 נקודות מ-9 אפשריות.
2013 - סיים במקום רביעי באליפות אירופה עד גיל 16, שנערכה במונטנגרו, לאחר שצבר 7 נקודות מ-9 אפשריות.
2014 - זכה במקום ראשון באליפות ישראל עד גיל 18, שנערכה באלקנה, לאחר שצבר 7.5 נקודות מ-9 אפשריות.
2015 - זכה לציון שלישי ואחרון לדרגת אמן בינלאומי באליפות אירופה בשחמט, לאחר שצבר 5.5 נקודות מ-11 אפשריות.
2015 - היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. קובו צבר בלוח השלישי 3.5 נקודות מ-7 אפשריות.
2016 - זכה בסגנות "תחרות הכתר" במריאנסקה לאזנה, צ'כיה לאחר שצבר 6.5 נקודות מ-9 אפשריות. הישגו זה זיכה את קובו בציון ראשון לדרגת רב-אמן.
2017 - נמנה עם מצטייניה הליגה הלאומית, לאחר שצבר 5.5 מ-7 נקודות אפשריות. ניצח, בין היתר, את רב-אמן אמיל סוטובסקי, מבכירי שחמטאי ישראל.
2017 - זכה בסגנות אליפות ישראל עד גיל 20, לאחר שצבר 5 נקודות מ-7 אפשריות.
2018 - חלק מקום ראשון בתחרות "אתגר סטוקהולם" לאחר שצבר 6.5 נקודות מ-9 אפשריות.
2023 - השתתף בגביע העולם בשחמט, והודח בסיבוב הראשון לאחר הפסד 0.5-1.5 ליריב אוסטרי.
מבחר תחרויות בהן השתתף

המכביה ה-19 ב-2013
אליפות אירופה בשחמט 2015
אליפות ישראל בשחמט 2016
אליפות ישראל בשחמט 2021
גביע העולם בשחמט 2023
הערות שוליים

↑  טבלת תוצאות של אליפות מועדון ירושחמט ב-2011 באתר מועדון השחמט עירוני נתניה
↑  טבלת תוצאות של אליפות ישראל עד גיל 16 ב-2012 באתר מועדון השחמט עירוני נתניה
↑  טבלת תוצאות של אליפות ישראל עד גיל 16 ב-2013 באתר מועדון השחמט עירוני נתניה
↑  טבלת תוצאות של אליפות אירופה עד גיל 16 ב-2013 באתר צ'סרזלטס
↑  טבלת תוצאות של אליפות ישראל עד גיל 18 ב-2014 באתר מועדון השחמט עירוני נתניה
↑  טבלת התוצאות של קובו באליפות אירופה ב-2015 באתר צ'סרזלטס
↑  טבלת תוצאות של אליפות אירופה לקבוצות עד גיל 18 ב-2015 באתר התחרות הרשמי
↑  סיקור הישג נבחרת ישראל עד באליפות אירופה לקבוצות עד גיל 18 ב-2015 באתר האיגוד הישראלי לשחמט
↑  ציון לרב אמן לאורי קובו באתר האיגוד הישראלי לשחמט
↑  טבלת תוצאות אליפות ישראל עד גיל 20 לשנת 2017, באתר האיגוד הישראלי לשחמט
↑  בכורה ירושלמית בשוודיה!, באתר האיגוד הישראלי לשחמט, 13 במאי 2018
Watchtower

Watchtower (בעברית: מגדל שמירה) הוא הסינגל החמישי של הראפר הבריטי דבלין, והסינגל המוביל מאלבום האולפן השני שלו, A Moving Picture. בשיר משתתף הזמר-יוצר הבריטי אד שירן. השיר הופק על ידי לברינת'. "Watchtower" יצא לאור ב-16 באוגוסט 2012 ונחת בשיאו במצעד הסינגלים הבריטי ב-26 באוגוסט, במקום השביעי, מה שהפך לסינגל הגבוה ביותר של דבלין במצעד, והסינגל החמישי של שירן שנכנס לעשירייה הפותחת. השיר מסמפל את חלק מפזמון השיר "All Along the Watchtower" של בוב דילן. בנוסף, הוא מסמפל ריף של ג'ימי הנדריקס. השיר הושמע בסרט המתח והפעולה "אקדח כפול" משנת 2013. הגרסה האינסטרומנטלית של השיר שומשה בסדרת הדרמה "האפיפיור הצעיר", וסדרת ההמשך, "האפיפיור החדש". נעשה שימוש בשיר גם לקידום סדרת אמזון פריים, ג'ק ריאן, שיצאה בשנת 2018.
וידאו קליפ

הקליפ הרשמי לשיר הועלה ל-Vevo של דבלין ב-4 ביולי 2012. את הקליפ ביים במאי הקולנוע קורין הארדי.
רשימת השמעה

הורדה דיגיטלית
"Watchtower" (עריכת רדיו) (בהשתתפות אד שירן) – 3:39
London City Part II"‏ – 2:52
"My Moving Picture"‏ – 3:52
"Watchtower" (אינסטרומנטלי) – 4:32
מיקומי שיא

|   ‏‏‏  מצעדים ודירוגים (2012–17)> מדינה |   ‏‏‏  מצעדים ודירוגים (2012–17)> מצעד |   ‏‏‏  מצעדים ודירוגים (2012–17)> מיקום שיא |   ‏‏‏  מצעדים ודירוגים (2012–17)>  |
| --- | --- | --- | --- |
|  אירלנד | מצעד הסינגלים האירי | 73 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעד שירי הדאנס | 3 |  |
|  סקוטלנד | מצעד הסינגלים הסקוטי | 9 |  |
|  צרפת | SNEP | 177 |  |
איגוד האורניתולוגים הבין-לאומי

| --- | --- |
 מדינה:  ארצות הברית 
 מטה הארגון:  לואיזיאנה 
 תקופת הפעילות:  1884–הווה (כ־140 שנה) 
 אתר רשמי
 
איגוד האורניתולוגים הבין-לאומי (באנגלית: International Ornithologists' Union; בראשי תיבות: IOU), שנודע בעבר בשם ועדת האורניתולוגים הבינלאומית (International Ornithological Committee; בראשי תיבות: IOC), הוא איגוד שבו חברים כ-200 צפרים מכל רחבי העולם, ואחראי על אירוח קונגרס האורניתולוגיה הבין-לאומי אחת למספר שנים וכן על ארגונם של פעילויות צפרות בינלאומיות אחרות, המתבצעות על ידי ועדותיו הקבועות.
איגרת יוחנן הראשונה

| --- | --- |

 1 John 1  1 John 4  1 John 3  1 John 2  1 John 5 
 מידע כללי
 מאת:  יוחנן המבשר 
 שפת המקור:  יוונית של הברית החדשה 
 סוגה:  איגרת 
 סדרה
 הספר הבא:  איגרת יוחנן השנייה 
 
איגרת יוחנן הראשונה היא איגרת המהווה חלק מספרי הברית החדשה - ספרי הקודש של הנצרות.
האיגרת נכתבה בין השנים 85–90 לערך, באפסוס, ועל פי המסורת הנוצרית משויכת ליוחנן כותב הבשורה, כותב הבשורה על-פי יוחנן ושתי איגרות יוחנן האחרות (איגרת יוחנן השנייה ואיגרת יוחנן השלישית). האיגרת נועדה לתקוף כפירות שנפוצו באותה עת וטענו כי ישו הופיע רק ברוחו ולא בגופו.
מחבר האיגרת

על פי המסורת הנוצרית נכתבה האיגרת על ידי יוחנן כותב הבשורה בהיותו באפסוס, זמן קצר לפני מותו. לא ברור אם יוחנן כתב את האיגרת והבשורות בעצמו או אחר כתב אותן בשמו, אולם הן האיגרות והן הבשורה קרובות בשפתן וברעיונותיהן ואין ספק שנכתבו על ידי אותו אדם (שלא בהכרח היה יוחנן עצמו).
מטרת כתיבת האיגרת

מטרת כתיבת האיגרת היא מאבק בתורות שהחלו להתפשט בקהילות הנוצריות בזמן כתיבתה, ואשר מחבר האיגרת ראה בהן כפירות. בין תורות אלה - התורה שישו היה רוח בלבד בלי גוף.
האיגרת נועדה לאחד את הקהילות השונות סביב תורה אחת של ישו והקשר בין האב לבין הבן (ישו).
איגרת יוחנן השנייה

| --- | --- |

 מידע כללי
 מאת:  יוחנן המבשר 
 סוגה:  איגרת 
 סדרה
 ספר קודם:  איגרת יוחנן הראשונה 
 הספר הבא:  איגרת יוחנן השלישית 
 
איגרת יוחנן השנייה, המכונה גם יוחנן II, היא איגרת המהווה אחד מספרי הברית החדשה - ספרי הקודש של הנצרות. האיגרת משויכת ליוחנן כותב הבשורה לו משויכת גם הבשורה על-פי יוחנן ושתי האיגרות האחרות (איגרת יוחנן הראשונה ואיגרת יוחנן השלישית).
האיגרת היא הספר הקצר ביותר בברית החדשה ובתנ"ך הנוצרי כולו, וכוללת 13 פסוקים בלבד.
תוכן

האיגרת ממוענת אל "הגברת הנבחרה" ומסתיימת במילים "ילדי הגברת הנבחרה מברכים אותה", אולם בחלק מהתרגומים הושארה המילה "גברת" במקור, ולכן האיגרת ממוענת אל "קיריה הנבחרה".
האיגרת מבקשת מנמענתה להיות רחומה, ומזהירה אותה מפני מורי השקר.
יש פרשנים המקשרים בין גברת זו לבין חזון יוחנן בו מסופר על אשת קץ הימים והדרקון הזומם נגדה ונגד ילדיה, אולם היא מגינה עליהם מפניו.
זהות מחבר האיגרת ומטרתה

לשון האיגרת דומה מאוד לאיגרת יוחנן השלישית, ולכן מרבית החוקרים סבורים שאותו מחבר כתב את שתי האיגרות. עם זאת, קיים ספק אם אותו מחבר כתב גם את האיגרת הראשונה ואת הבשורה על-פי יוחנן וספר ההתגלות.
האזהרה מפני אלו המאמינים כי לישו לא היה גוף מסייעת בתיארוך האיגרת לתקופה בה עלו טענות אלה (המאה השנייה או ראשית המאה השלישית).
אברציה כרומטית

אברציה כרומטית- התמונה התחתונה צולמה בעדשה ללא תיקון האברציה כך שהתמונה מטושטשת, בעוד התמונה העליונה צולמה באמצעות עדשה כרומטית איכותית המתקנת את העיוות
אברציה כרומטית היא עיוות אופטי הפוגע ביכולת של מערכת אופטית למקד את כל אורכי הגל לאותה הנקודה. העיוות נגרם מתופעה שנקראת דיספרסיה: מקדם השבירה של עדשות משתנה כתלות באורך הגל. כיוון שמקדם השבירה של העדשה קובע את מרחק המוקד שלה, השינוי של מקדם השבירה לכל אורך גל משפיע על המיקוד של העדשה. כך, אובייקט המורכב ממספר צבעים מתרכז בנקודה שונה עבור כל צבע דבר הגורם לקבלת תמונה מטושטשת.